CELEX: 62009CN0373
Language: et
Date: 2009-09-17 00:00:00
Title: Kohtuasi C-373/09: Eelotsusetaotlus, mille esitas Cour de cassation (Prantsusmaa) 17. septembril 2009 — Josep Penarroja Fa versus Procureur général près la Cour de cassation

21.11.2009   
            
            
               ET
            
            
               Euroopa Liidu Teataja
            
            
               C 282/30
            
         Eelotsusetaotlus, mille esitas Cour de cassation (Prantsusmaa) 17. septembril 2009 — Josep Penarroja Fa versus Procureur général près la Cour de cassation
   (Kohtuasi C-373/09)
   2009/C 282/51
   Kohtumenetluse keel: prantsuse
   
      Eelotsusetaotluse esitanud kohus
   
   Cour de cassation (Prantsusmaa)
   
      Põhikohtuasja pooled
   
   
      Kaebuse esitaja: Josep Penarroja Fa.
   
      Vastustaja: Procureur général près la Cour de cassation
   
      Eelotsuse küsimused
   
   
               1.
            
            
               Kas EÜ asutamislepingu artiklit 50 tuleb tõlgendada nii, et see võib hõlmata ülesannet, mis on antud sellisele kutseala asjatundjale nagu ekspert, kelle on eespool kirjeldatud tingimustel määranud siseriiklik kohus, sellele kohtule lahendamiseks esitatud vaidluse läbivaatamise raamides?
            
         
               2.
            
            
               Kas avaliku võimu teostamisel osalemist EÜ asutamislepingu artikli 45 esimese lõigu tähenduses tuleb tõlgendada nii, et see on kohaldatav Prantsuse kohtu poolt määratud eksperdi ülesandele, nagu see on reguleeritud Prantsuse tsiviilmenetluse ja kriminaalmenetluse koodeksitega ning 29. juuni 1971. aasta seadusega nr 71/498 ja 23. detsembri 2004. aasta dekreediga nr 2004-1463?
            
         
               3.
            
            
               Kas EÜ asutamislepingu artikleid 43 ja 49 tuleb tõlgendada nii, et nendega on vastuolus selline õigusnorm nagu 29. juuni 1971. aasta seadusest nr 71-498 (muudetud kujul) ja 23. detsembri 2004. aasta dekreedist nr 2004-1463 (muudetud kujul) tulenev õigusnorm, mis lubab Cour de cassation’i peetavasse riiklikku nimekirja kanda ja Cour de cassationi volitatud eksperdi staatuse anda üksnes neile kutseala asjatundjatele, kes on vähemalt kolm aastat kuulunud mõne Prantsuse apellatsioonikohtu koostatud nimekirja?
            
         
               4.
            
            
               Kas Euroopa Parlamendi ja nõukogu 7. septembri 2005. aasta direktiivi 2005/36/EÜ (1) artikli 3 lõike 1 punkti a tuleb tõlgendada nii, et see hõlmab sellise kohtueksperdi poolt kohtuekspertiiside läbiviimist, kelle on volitanud Cour de cassation vastavalt 29. juuni 1971. aasta seaduses nr 71-498 ja 23. detsembri 2004. aasta dekreedis nr 2004-1463 (mõlemad muudetud kujul) sätestatud üksikasjalikele eeskirjadele?
            
         
      (1)  Euroopa Parlamendi ja nõukogu 7. septembri 2005. aasta direktiiv 2005/36/EÜ kutsekvalifikatsioonide tunnustamise kohta (ELT L 255, lk 22)